CELEX: 32001R1120
Language: lv
Date: 2001-06-07 00:00:00
Title: Komisijas Regula (EK) Nr. 1120/2001 (2001. gada 7. jūnijs), ar ko atkāpjas no Regulas (EK) Nr. 609/2001 attiecībā uz konkrētu noteikumu piemērošanu 2001. gadā un groza Regulu (EK) Nr. 412/97

Svarīgs juridisks paziņojums

|

32001R1120

Oficiālais Vēstnesis L 153 , 08/06/2001 Lpp. 0010 - 0011

		Komisijas Regula (EK) Nr. 1120/2001(2001. gada 7. jūnijs),ar ko atkāpjas no Regulas (EK) Nr. 609/2001 attiecībā uz konkrētu noteikumu piemērošanu 2001. gadā un groza Regulu (EK) Nr. 412/97EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 911/2001 [2], un jo īpaši tās 48. pantu,tā kā:(1) Ar Komisijas Regulu (EK) Nr. 609/2000 [3] paredz sīki izstrādātus noteikumus par to, kā piemērot Padomes Regulu (EK) Nr. 2200/96 attiecībā uz darbības programmām, darbības fondiem un Kopienas finansiālo palīdzību, un atceļ Komisijas Regulu (EK) Nr. 411/97 [4].(2) Regulas (EK) Nr. 609/2001 11. panta 4. punkts nosaka to, ka ražotāju organizācijām finansiālo palīdzību izmaksā vēlākais 31. augustā. Tās II pielikums nosaka to, ka katru gadu 1. jūnijā un 1. oktobrī dalībvalstis sniedz Komisijai informāciju.(3) Regulas (EK) Nr. 609/2001 14. panta 2. punkts nosaka to, ka paraugu pārbaudes katru gadu veic vismaz 20 % no ražotāju organizācijām.(4) Šie noteikumi salīdzinājumā ar Regulas (EK) Nr. 411/97 noteikumiem dalībvalstīm uzliek papildu administratīvus ierobežojumus 2001. gadā, jo laiks no 2001. gada 2. aprīļa Regulas (EK) Nr. 609/2001 stāšanās spēkā līdz 11. panta 4. punkta, 14. panta 2. punkta un II pielikuma noteikumu īstenošanas termiņam ir īsāks, nekā tas būtu parastā piemērošanas gadā.(5) Lai ļautu dalībvalstīm sagatavot pieteikumus par ražotāju organizāciju finansiālu palīdzību, ja tas ir grūti izdarāms iepriekšminēto jauno administratīvo ierobežojumu dēļ, ir lietderīgi attiecībā uz 2000. gada darbības fondiem finansiālās palīdzības izmaksai, piemērojot Regulas (EK) Nr. 609/2001 11. panta 4. punktu, noteikt jaunu termiņu – 2001. gada 15. oktobri.(6) Ir lietderīgi 2001. gada 31. oktobri noteikt par jaunu termiņu, kad atbilstīgi Regulas (EK) Nr. 609/2001 II pielikumam dalībvalstis sniedz Komisijai informāciju par 2000. gadu.(7) Ir lietderīgi noteikt, ka 2001. gadā paraugu pārbaudes, piemērojot 14. panta 2. punktu, dalībvalstis veic vismaz 10 % no ražotāju organizācijām, ja administratīvu iemeslu dēļ dalībvalstis nespēj nodrošināt šā noteikuma pareizu un pilnīgu īstenošanu.(8) 9. pantā Komisijas 1997. gada 3. marta Regulā (EK) Nr. 412/97, ar ko paredz sīki izstrādātus noteikumus par to, kā piemērot Padomes Regulu (EK) Nr. 2200/96 attiecībā uz ražotāju organizāciju atzīšanu [5], kurā jaunākie grozījumi izdarīti ar Regulu (EK) Nr. 1493/97 [6], paredzēts, ka dalībvalstis iesniedz gada pārskatu par ražotāju organizācijām. Šo pārskatu aizstāj Regulas (EK) Nr. 609/2001 prasības sniegt ziņojumus, un Komisijas dienesti pēc 2000. gada to vairs neprasa.(9) Šajā regulā paredzētie pasākumi ir saskaņā ar Komitejas atzinumu,IR PIEŅĒMUSI ŠO REGULU.1. pantsDalībvalstis var atlikt finansiālās palīdzības izmaksas ražotāju organizācijām attiecībā uz 2000. gada darbības fondiem, piemērojot Regulas (EK) Nr. 609/2001 11. panta 4. punktu, vēlākais līdz 2001. gada 15. oktobrim.2. pantsDalībvalstis atbilstīgi Regulas (EK) Nr. 609/2001 II pielikumam sniedz Komisijai informāciju par 2000. gadu vēlākais 2001. gada 31. oktobrī.3. pantsDalībvalstis, piemērojot Regulas (EK) Nr. 609/2001 14. panta 2. punktu, 2001. gadā veic pārbaudes ražotāju organizācijās, pārbaudot vismaz 10 % no ražotāju organizācijām un 30 % no Kopienas palīdzības.4. pantsRegulas (EK) Nr. 412/97 9. pantu atceļ.5. pantsŠī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2001. gada 7. jūnijāKomisijas vārdā —Komisijas loceklisFranz Fischler[1] OV L 297, 21.11.1996., 1. lpp.[2] OV L 129, 11.5.2001., 3. lpp.[3] OV L 90, 30.3.2001., 4. lpp.[4] OV L 62, 4.3.1997., 9. lpp.[5] OV L 62, 4.3.1997., 16. lpp.[6] OV L 202, 30.7.1997., 32. lpp.--------------------------------------------------